CELEX: 52011PC0488
Language: mt
Date: 2011-08-11
Title: Proposta għal REGOLAMENT TAL-KUNSILL li jemenda r-Regolament (UE) Nru 1105/2010 li jimponi dazju definittiv tal-antidumping u jiġbor b’mod definittiv id-dazju provviżorju impost fuq l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika Popolari taċ-Ċina u li jtemm il-proċediment li jikkonċerna l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika tal-Korea u t-Tajwa

|

52011PC0488

/* KUMM/2011/0488 finali - 2011/0215 (NLE) */  Proposta għal REGOLAMENT TAL-KUNSILL li jemenda r-Regolament (UE) Nru 1105/2010 li jimponi dazju definittiv tal-antidumping u jiġbor b’mod definittiv id-dazju provviżorju impost fuq l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika Popolari taċ-Ċina u li jtemm il-proċediment li jikkonċerna l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika tal-Korea u t-Tajwa  

	MEMORANDUM TA’ SPJEGAZZJONI1) IL-KUNTEST TAL-PROPOSTA |110 | Raġunijiet u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (‘ir-Regolament bażiku’) fil-proċediment li jikkonċerna l-importazzjonijiet ta’ ħjut tal-poliester ta’ tenaċità għolja li joriġinaw fir-Repubblika Popolari taċ-Ċina (‘RPĊ’) u li jtemm il-proċediment li jikkonċerna l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika tal-Korea u t-Tajwan. |120 | Kuntest ġenerali Din il-proposta qiegħda ssir fil-kuntest tal-implimentazzjoni tar-Regolament bażiku u hija r-riżultat ta’ investigazzjoni li twettqet skont ir-rekwiżiti sostantivi u proċedurali stipulati fir-Regolament bażiku. |139 | Dispożizzjonijiet eżistenti fil-qasam tal-proposta Ir-Regolament tal-Kunsill (UE) Nru 1105/2010 li jimponi dazju definittiv tal-antidumping u jiġbor b’mod definittiv id-dazju provviżorju impost fuq l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika Popolari taċ-Ċina. Proposta għall-għoti ta' trattament ta' produttur esportatur ġdid lil esportatur ġdid tal-prodott ikkonċernat lejn l-Unjoni Ewropea. |141 | Konsistenza ma’ politiki oħrajn u ma' għanijiet tal-Unjoni Mhux applikabbli. |2) KONSULTAZZJONI MAL-PARTIJIET INTERESSATI U VALUTAZZJONI TAL-IMPATT |Konsultazzjoni mal-partijiet interessati |219 | Il-partijiet interessati kkonċernati bil-proċedura kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Ġbir u użu ta’ għarfien espert |229 | Ma kien hemm bżonn ta' ebda għarfien espert estern. |230 | Valutazzjoni tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima tal-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |3) ELEMENTI LEGALI TAL-PROPOSTA |305 | Taqsira tal-azzjoni proposta Il-proposta mehmuża għal Regolament tal-Kunsill hija bbażata fuq is-sejba definittiva li produttur esportatur Ċiniż wieħed issodisfa l-kriterji kollha biex jingħata l-istatus ta' produttur esportatur ġdid, u għaldaqstant għandu jkun suġġett għad-dazju antidumping medju b'piż iddifferenzjat ta' 5.3 %. |310 | Bażi legali Ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ('ir-Regolament bażiku'). |329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Unjoni. Għaldaqstant il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/ġejjin. |331 | Ir-Regolament tal-Kunsill (UE) Nru 1105/2010 li jimponi dazju definittiv tal-antidumping fuq l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika Popolari taċ-Ċina, ma joffri l-ebda ambitu għal deċiżjoni nazzjonali. |332 | L-indikazzjoni ta’ kif il-piż finanzjarju u amministrattiv li jaqa’ fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mminimizzat u pproporzjonat mal-għan tal-proposta, mhijiex applikabbli. |L-għażla tal-istrumenti |341 | L-istrumenti proposti: regolament. |342 | Mezzi oħra ma jkunux xierqa minħabba r-raġuni li ġejja: Ir-Regolament bażiku msemmi hawn fuq ma jipprevedix għażliet alternattivi. |4) IMPLIKAZZJONI BAġITARJA |409 | Il-proposta ma għandha l-ebda implikazzjoni għall-baġit tal-Unjoni. |2011/0215 (NLE)Proposta għalREGOLAMENT TAL-KUNSILLli jemenda r-Regolament (UE) Nru 1105/2010 li jimponi dazju definittiv tal-antidumping u jiġbor b’mod definittiv id-dazju provviżorju impost fuq l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika Popolari taċ-Ċina u li jtemm il-proċediment li jikkonċerna l-importazzjonijiet tal-ħjut tal-poliesteri ta’ tenaċità għolja li joriġinaw fir-Repubblika tal-Korea u t-TajwaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ("ir-Regolament bażiku")[1], u b’mod partikolari l-Artikolu 9 tiegħu,Wara li kkunsidra l-Artikolu 4 tar-Regolament tal-Kunsill (UE) Nru 1105/2010[2],Wara li kkunsidra l-proposta mressqa mill-Kummissjoni Ewropea ("il-Kummissjoni") wara li ġie kkonsultat il-Kumitat Konsultattiv,Billi:A. IL-MIŻURI FIS-SEĦĦ1.  Permezz tar-Regolament (UE) Nru 1105/2010, il-Kunsill impona dazju definittiv tal-antidumping fuq importazzjonijiet ta' ħjut tal-polijesteri ta' tenaċità għolja (għajr il-ħjut użat fil-ħjata), liema prodott ma jitqiegħedx għall-bejgħ bl-imnut, u li jinkludi monofilament ta' anqas minn 67 deċitex u li joriġina fir-Repubblika Popolari taċ-Ċina ("RPĊ") u li attwalment jaqa' taħt il-kodiċi tan-NM 5402 20 00 ("il-prodott ikkonċernat").2.  Billi hemm numru kbir ta’ produtturi esportaturi li kkooperaw fl-investigazzjoni li wasslet għall-impożizzjoni tad-dazju antidumping (“l-investigazzjoni oriġinali”) fir-RPĊ, intgħażel kampjun ta’ produtturi esportaturi Ċiniżi u ġew imposti rati individwali tad-dazju li jvarjaw minn 0 % għal 5.5 % fuq il-kumpaniji inklużi fil-kampjun, waqt li kumpaniji oħra li kkooperaw imma li mhumiex inklużi fil-kampjun ingħataw rata ta’ dazju ta’ 5.3 %. Żewġ kumpaniji li kkoperaw u li ma kinux fil-kampjun ngħataw eżami individwali fit-tifsira tal-Artikolu 17(3) tar-Regolament bażiku, irċevew dazji ta' 0 % u 9.8 %. Rata ta' dazju ta' 9.8 % għall-RPĊ ġiet imposta fuq il-kumpaniji l-oħrajn kollha.3.  L-Artikolu 4 tar-Regolament (UE) Nru 1105/2010 jagħti l-possibbiltà lill-produtturi esportaturi Ċiniżi ġodda li jissodisfaw il-kriterji kif stipulati f'dak l-Artikolu li jingħataw ir-rata ta' dazju applikabbli għall-kumpaniji li kkoperaw li mhumiex inklużi fil-kampjun, jiġifieri 5.3 %.B. IT-TALBIET TAL-PRODUTTURI ESPORTATURI ĠODDA4.  Żewġ kumpaniji (l-applikanti) talbu biex jingħataw "Trattament lil Produttur Esportatur Ġdid" (NEPT).5.  Sar eżami biex jiġi stabbilit jekk kull applikant jissodisfax il-kriterji biex jingħata n-NEPT kif stipulat fl-Artikolu 4 tar-Regolament tal-Kunsill (UE) Nru 1105/2010, billi ġie vverifikat li l-applikant:6.  huwa produttur tal-prodott ikkonċernat fir-Repubblika Popolari taċ-Ċina,7.  ma esportax il-prodott ikkonċernat lejn l-Unjoni waqt il-perjodu tal-investigazzjoni li l-miżuri ġew ibbażati fuqu (mill-1 ta’ Lulju 2008 sat-30 ta’ Ġunju 2009),8.  ma huwa relatat ma’ ebda wieħed mill-esportaturi jew produtturi fir-Repubblika Popolari taċ-Ċina li huma suġġetti għall-miżuri imposti b'dak ir-Regolament,9.  effettivament esporta l-prodott ikkonċernat lejn l-Unjoni wara l-perjodu tal-investigazzjoni li fuqu huma bbażati l-miżuri, jew li jkun daħal f’obbligu kuntrattwali irrevokabbli sabiex jesporta kwantità sinifikanti lejn l-Unjoni,10.  Intbgħatu kwestjonarji lill-applikanti fejn dawn intalbu jipprovdu evidenza sabiex juru li ssodisfaw il-kriterji msemmija hawn fuq.11.  Il-Kummissjoni Ewropea fittxet u vverifikat it-tagħrif kollu li qieset li kien meħtieġ biex jiġi ddeterminat jekk ġewx sodisfatti l-kriterji stipulati fl-Artikolu 4 tar-Regolament (UE) Nru 1105/2010. Iż-żjarat ta' verifika twettqu fl-istabbilimenti taż-żewġ applikanti:12.  Jiangsu Hengli Chemical Fibre Co. Ltd,13.  Amann Twisting Yancheng Co. Ltd.C. IS-SEJBIET14.  Fil-każ ta' applikant wieħed, Jiangsu Hengli Chemical Fibre Co. Ltd, l-eżami tat-tagħrif li ntbagħat wera li kienet ġiet ipprovduta biżżejjed evidenza biex turi li dan jissodisfa l-kriterji stipulati fl-Artikolu 4 tar-Regolament tal-Kunsill (UE) Nru 1105/2010. Għalhekk, dan l-applikant jista' jingħata rata tad-dazju medja differenzjata għall-kumpaniji li kkooperaw li mhumiex inklużi fil-kampjun (jiġifieri 5.3 %) skont l-Artikolu 4 tar-Regolament (UE) Nru 1105/2010, u għandu jiġi miżjud fil-lista ta’ produtturi esportaturi tal-Artikolu 1(2) ta’ dak ir-Regolament.15.  Fil-każ tal-applikant l-ieħor, Amann Twisting Yancheng Co. Ltd, l-eżami tat-tagħrif mibgħut wera li kienet ġiet ipprovduta biżżejjed evidenza biex turi li jissodisfa l-kriterji stipulati fl-Artikolu 4 tar-Regolament tal-Kunsill (UE) Nru 1105/2010. B'mod partikolari, l-investigazzjoni kixfet li l-materja prima ewlenija użata waqt il-manifattura, il-ħjut tal-polijesteri ta' tenaċità għolja, ma jipproduċihiex l-applikant iżda hija mixtrija minn fornituri mhux relatati. Il-filament jiġi pproċessat mill-applikant matul stadji tal-produzzjoni differenti, inkluż it-tagħwiġ u fl-aħħar jintbagħat għall-esportazzjoni taħt id-definizzjoni tal-prodott ikkonċernat. Peress li l-applikant ma pproduċiex il-prodott ikkonċernat iżda fil-verità kemm ipproċessah, ġie konkluż li Amann Twisting Yancheng Co. Ltd ma jistax jiġi kkunsidrat bħala l-produttur tal-prodott ikkonċernat. Għaldaqstant huwa ma jissodisfax ir-rekwiżit għan-NEPT li l-kumpanija li titlob dan it-trattament trid tkun 'produttur' tal-prodott ikkonċernat.16.  Għaldaqstant, it-talba tagħha għan-NEPT ġiet miċħuda.D. MODIFIKA TAL-LISTA TA’ KUMPANIJI LI JGAWDU MINN RATI INDIVIDWALI TAD-DAZJU17.  B’konsiderazzjoni tas-sejbiet tal-investigazzjoni kif indikat fil-premessa (8) ta’ hawn fuq, ġie konkluż li l-kumpanija Jiangsu Hengli Chemical Fibre Co. Ltd għandha tiżdied mal-lista tal-kumpaniji msemmija individwalment skont l-Artikolu 1(2) tar-Regolament (UE) Nru 1105/2010 li għandhom rata ta’ dazju ta’ 5.3 %.18.  L-applikanti u l-industrija tal-Unjoni ġew infurmati bis-sejbiet tal-istħarriġ tal-investigazzjoni u ngħataw l-opportunità li jibagħtu l-kummenti tagħhom.19.  L-argumenti u s-sottomissjonijiet kollha magħmula mill-partijiet interessati ġew analizzati u fejn meħtieġ ġew ikkunsidrati kif inhu xieraq,ADOTTA DAN IR-REGOLAMENT:Artikolu 1L-Anness imsemmi fl-Artikolu 1(2) tar-Regolament tal-Kunsill (UE) Nru 1105/2010 għandu jinbidel b'dan li ġej:ANNESSPRODUTTURI ESPORTATURI ĊINIŻI LI QEGĦDIN JIKKOOPERAW MHUX MAGĦŻULA GĦALL-KAMPJUNKodiċi addizzjonali TARIC A977Isem il-kumpanija | Belt |Heilongjiang Longdi Co. Ltd. | Harbin |Jiangsu Hengli Chemical Fibre Co. Ltd, | Wujiang |Hyosung Chemical Fiber (Jiaxing) Co. Ltd. | Jiaxing |Shanghai Wenlong Chemical Fiber Co. Ltd. | Shanghai |Shaoxing Haifu Chemistry Fibre Co. Ltd. | Shaoxing |Sinopec Shanghai Petrochemical Company | Shanghai |Wuxi Taiji Industry Co. Ltd. | Wuxi |Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f’- Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell,Għall-KunsillIl-President [1] ĠU L 343, 22.12.2009, p. 51[2] ĠU L 315, 1.12.2010, p. 1